cyanic-selkie/wikianc huggingface dataset:
Engelsk 1. divisjon 1892–93
Test-kamper
Football Leagues regel om at de fire dårligste klubbene måtte fratre ligaen og så søke om å bli gjenvalgt, bortfalt for 1. divisjon, men regelen fortsatte for 2. divisjon. Football League innførte test-kamper for de tre dårligste 1. divisjonslagene og de tre beste 2. divisjonslagene. De 2. divisjons-klubbene som vant sin test-kamp ville kunne søke om å bli valgt inn i 1. divisjon. De 1. divisjons-klubbene som vant, beholdt sine plasser automatisk.
Rafał Szumiec
Rafał Szumiec (født 23. januar 1983) er en polsk handikappidrettsutøver som konkurrerer i alpint. Han representerer klubben IKS Druga Strona Sportu i Kraków.
Han lider av paraplegi, dvs. lammelse av begge ben; han ble skadet i en sykkelulykke i 2002.
Idrettskarriere
Han representerte Polen i de paralympiske vinterlekene 2010 i Vancouver, der han deltok i slalåm og storslalåm for sittende. Han kom på 27.-plass i slalom, og ble diskvalifisert i storslalåm.
I 2012 ble han polsk mester i parasykling.
Han ble polsk mester i både slalåm, storslalåm og superkombinasjon i 2013, og i superkombinasjon i 2014.
Han deltok igjen ved Paralympiske vinterleker 2014, der han kom på 20.-plass i storslalåm. Han fullførte ikke i slalåm.
São Joaquim de Bicas
São Joaquim de Bicas er en kommune i delstaten Minas Gerais i sørøstregionen av Brasil.
Howard Carter
Howard Carter (født 9. mai 1874 i Kensington i London i England, død 2. mars 1939 i London) var en britisk arkeolog og egyptolog som er mest kjent for å ha funnet KV62, gravkammeret til Tutankhamon i Kongenes dal i Luxor i Egypt.
Tidlig arbeide
I 1890, i en alder av 16 år, begynte Carter å kopiere inskripsjoner og malerier i Egypt. Han arbeidet på utgravningen av Beni Hasan, gravplassen for prinser fra det sentrale Egypt omkring 2000 f.Kr. Senere kom han til å arbeide for William Flinders Petrie.
I 1899 ble Carter tilbudt en stilling hos «Egyptian Antiquities Service». Han forlot stillingen etter en strid mellom egyptiske vakter og en gruppe berusede franske turister i 1905.
Tut Ankh Amons grav
Carter ble i 1907 introdusert for George Herbert, også kjent som lord Carnarvon. Han var en ivrig amatørarkeolog som var beredt til å støtte Carter økonomisk, slik at han kunne fortsette sitt arbeide. Etter kort tid ble Carter hovedansvarlig for alle lord Carnarvons utgravninger.
Graven viste seg å være den den best bevarte og mest intakte grav som noensinne er funnet i Kongenes dal. Han kontaktet straks Carnarvon og bad ham komme, og den 26. november 1922 ankom Carnarvon sammen med sin datter og andre interesserte for å se graven. Carter fikk laget en smal åpning i toppen av døren, slik at han var i stand til å skubbe inn et stearinlys, hvorpå han kunne se at mye av gullet og øvrige verdigjenstander stadig var på plass.
På dette tidspunkt var Carter ennå ikke klar over om det var gravkammeret eller et forkammer han hadde funnet, men han så en forseglet dør mellom to statuer. Da Carnarvon spurte om han kunne se noe, svarte han «Ja, vidunderlige ting».
De neste uker ble møysommelig brukt på å katalogisere innholdet av kammeret. Den 16. februar 1923 åpnet Carter den forseglede dør og fant ut av at den førte til selve gravkammeret, hvor han fikk det første glimt av Tut Ankh Amons sarkofag.
Senere arbeide, død
Etter sitt funn sluttet Carter sitt arbeide som arkeolog, og ble samler. Han besøkte USA i 1924, der han gav en rekke velillustrerte forelesninger i New York City som fikk stor oppmerksomhet av den store skare av tilhørere.
Han døde av lymfekreft i England den 2. mars 1939, i en alder av 64 år. Hans død, mange år etter åpningen av Tut Ankh Amons grav, er det mest benyttede argument blant skeptikere for å motbevise idéen om at en forbannelse skulle ramme de folk som åpnet Tut Ankh Amons grav.
Carter er begravet på Putney Vale Cemetery i det vestlige London.
Nocturama
Nocturama er det tolvte studioalbumet til Nick Cave and the Bad Seeds, utgitt i 2003.
Ellen White
Ellen Gould White (født 26. november 1827 i Gorham, Maine, død 16. juli 1915 i St. Helena, California) var en religiøs forkynner og skribent som var med og grunnla Syvendedagsadventistene. Hun ble ansett som en profetinne av sine samtidige. Hun har skrevet flere bøker som er oversatt til mange språk og som regnes for viktige innen samfunnet.
São José da Barra
São José da Barra er en kommune i delstaten Minas Gerais i sørøstregionen av Brasil.
Ingri Lønnebotn
Ingri Mary Jane Lønnebotn (født 24. april 1946 i Bergen) er en norsk forfatter og journalist.
I 1988 debuterte hun med diktsamlingen Jordstyrt. Hun har senere utgitt flere diktsamlinger og en rekke romaner.
Harry Johnston (friidrettsutøver)
Herbert Arthur «Harry» Johnston (født 16. april 1902, død 5. april 1967) var en britisk friidrettsutøver som deltok i de olympiske leker 1924 i Paris. Johnston vant en olympisk sølvmedalje i friidrett under OL 1924 i Paris. Han var med på det britiske laget som kom på andreplass på 3000 meter lag bak Finland. De andre på laget var Bert MacDonald og George Webber.
Alamo misjonsstasjon
Alamo er en tidligere misjonsstasjon og festning, nå museum, i San Antonio, Texas. Bygningskomplekset, som opprinnelig besto av en kirke og omliggende bygninger, ble bygget av det spanske imperiet på 1700-tallet for utdannelse av lokale innfødte etter konvertering til kristendom.
Etter at Alamo ble forlatt som misjonsstasjon, ble den brukt som festning på 1800-tallet, blant annet under det berømte slaget ved Alamo i 1836.
Kilder
Alamo (gebouw)
Yan Zhengqing
Yan Zhenqing (forenklet kinesisk: 颜真卿, tradisjonell kinesisk: 颜真卿; pinyin: Yan Zhēnqīng, Wade-Giles: Yen Chench'ing, født 709 i Wannian i provinsen Jiangxi i Kina, død 785) var en ledende kinesisk kalligraf og en guvernør på Tang-dynastiets tid.
Hans kunstneriske prestasjon i kinesisk kalligrafi regnes som mesterlig gjennom hele historien, og hans skriftstil, Yan, blir ofte etterlignet.
Hønefoss Karosserifabrikk
Hønefoss Karosserifabrikk er kanskje mest kjent for byggingen av de såkalte HØKA-vognene til Oslo Sporveier. I tidsrommet 1952-1958 ble det levert i alt 50 nye motorvogner (204-253) 12 nye tilhengere (551-562) (Strømmens Værksted leverte samtidig 18 tilnærmet like slik at det totalt ble 30) samt at det ble levert deler til nye vognkasser til 8 motorvogner ("Kyllinger" nr. 33-40) og 12 tilhengere ("Stivkjelker") nr. 650-661 på gamle understell. Høka leverte ett vognsett til Gråkallbanen ( nr. 7 + 55) i Trondheim i 1955.
Fabrikken har ellers bygget busser og jernbanemateriell, vesentlig skiftelokomotiver (Skd 221) og godsvogner til NSB. Videre ble det bygget busser og Trolleybusser til bl.a. «Trikken» i Drammen. Hønefoss Karosserifabrikk har også bygget vogner for Fløibanen i Bergen. Vognsettet som var i bruk mellom 1954 og 1974 ble bygget på Hønefoss.
I de vel tretti år som fabrikken var i virksomhet ble bygget 217 enheter.
Bert MacDonald
Bertram «Bert» Hector MacDonald (født 25. mai 1902 i Birmingham, død 28. desember 1965) var en britisk friidrettsutøver som deltok i de olympiske leker 1924 i Paris.
MacDonald vant en olympisk sølvmedalje i friidrett under OL 1924 i Paris. Han var med på det britiske laget som kom på andreplass på 3000 meter lag bak Finland. De andre på laget var Harry Johnston og George Webber.
Handverker
Handverker, eller håndverker, er en fagutdannet person som utøver et yrke som håndverksmester, fagarbeider eller som håndverkssvenn. Personen må ha gjennomgått læretid og ha de nødvendige, faglige og formelle kvalifikasjoner i sitt fag. I Norge må en håndverker normalt gjennomføre to års kontraktsmessig opplæring som lærling hos en håndverksmester etter to år i videregående skole. Deretter avlegges svenneprøve som gir svennebrev om prøven bestås.
Begrepene handverk og handverker har trolig kommet inn i norsk språk i middelalderen, sammen med tyske handverkere som slo seg ned i norske byer.
Opprinnelse
Ifølge den vanlige økonomiske teorien oppstår delingene av yrker samtidig med den indre markedsutviklingen (Adam Smith). Likevel, ifølge økonomen John Hicks, var både kjøpmenn og handverkerne opprinnelig tjenere for herskerne, noe som begynte mye tidligere. Handverkere var de dominerende produsenter av varer før den industrielle revolusjon.
Håndverkerne som etter Landsloven av 1604 hadde tillatelse til å virke i landdistriktene i Norge, var skreddere, skomakere og tømrere.
Handverkerlaug
I middelalderen var de vanligvis organisert i laug. Lauget var en forening av mesterhandverkere som var gitt frihetsbrev av den lokale suverene myndigheten. Lauget kontrollerte alle sider av produksjonen og distribusjonen for å sikre kvalitet og å hindre konkurranse fra ytre markeder. Sammen med kjøpmennene utgjorde handverkerne det midterste lag i det sosiale hierarkiet, mellom de landeiende aristokratene og landarbeiderne.
Bysantinsk arkitektur
Bysantinsk arkitektur er først og fremst de kirkene som ble bygget i Det bysantinske riket. Arkitekturen hadde sin bakgrunn i den tidlige kristne perioden. Da flyttet keiser Konstantin hovedstaden i Romerriket fra Roma til Bysants. Dette skjedde i tidsrommet 324–330. I denne perioden var det basilikaen som var dominerende, men det fantes andre forbilder for arkitekturen, for eksempel sentralbygningen. Denne var basert på sirkelen og brukt i badeanlegg, templer og mausoleer. Disse bygningene hadde ofte en sentral akse og kupler. De kan ha blitt foretrukket der det var relikvier, for eksempel St. Georg i Tessaloniki og Santa Constanza i Roma. Ut fra disse to bygningstypene utviklet den bysantinske arkitekturen seg. Denne kan deles i tre perioder.
Tidligbysantinsk periode
Denne perioden var preget av keiser Justinian (527–567) og blir regnet som den første gullalder. Han bodde i Konstantinopel i øst og hadde Ravenna som sete i vest. Eksempel på kirkene i Ravenna fra denne perioden er San. Apollinare i Classe fra 549 som er en basilika. San Vitale i Ravenna har en oktogon som kor med en kuppel båret av åtte kileformede pilarer bundet sammen av arkader.
Justinians mest berømte byggverk fra denne perioden er Hagia Sofia i Istanbul. Her har en forsøkt å kombinere sentralbygningen og basilikaen.
Middelbysantinsk periode
Dette er perioden etter ikonoklasmen og regnes fra ca. 843 til den latinske okkupasjonen i 1204.
Karakteristisk for denne perioden er korskuppelkirker med sentralakser. I denne kirketypen danner langskip og tverrskip et gresk kors. Sammen med de fire hjørnelementene blir dette en kvadratisk grunnplan med tre ganger tre elementer. I vest finner vi ofte et narthex og i øst et kor. Sentrale monumenter i Konstantinopel er nordkirken i Konstantin Lips kloster og Myrelaion-kirken fra ca. 920. Myrelaion-kirken eller Bodrum Camii, som er det tyrkiske navnet, har ennå sin opprinnelige form og en typisk korskuppelkirke. Den er liten, med cirka atten meter lengde bygd av teglstein med en kuppel båret av fire søyler. Navnet Bodrum Camii betyr «kjellermoskeen» fordi kjelleretasjen er blitt brukt som begravelseskapell. Kirken er konstruert som et palasskapell i tilknytning til den private residensen til keiser Romanos I. Det er bygget på en plattform dannet av en stor rotunde, muligens restene av et romersk palass. Dette kan tjene som et tekstbokeksempel på korskuppelkirken med ni hvelv og tre skip og narthex. De halvsirkelformede pilastrene i eksteriøret viser til de rommelige skillene i interiøret.
Andre sentrale monumenter fra denne tiden er Hosios Loukas i Hellas og Nea Moni på Khíos.
Senbysantinsk periode
Fra 1261 da latinerne ble styrtet til 1453 da tyrkerne tok Bysants. En betydelig samtlig med senbysantinske kirker finnes i Mystras, nær byen Sparta på Peloppones.
Justine Ijeomah
Justine Ijeomah fra Nigeria, er en nigeriansk forretningsmann og menneskerettsaktivist. I 2008 grunnla han Human Rights Social Development and Environmental Foundation (HURSDEF) som arbeider for øke menneskerettighetene og forbedre miljøet i Nigeria. Ijeomah er gift med Goodness, og de er bosatt i Port Harcourt.
Ijeomah har blitt utsatt for flere drapsforsøk, tortur og også blitt arrestert utallige ganger. Han har i perioder måttet gå i skjul for å redde livet. HURSDEF og Ijeomah går til aksjon når uskyldige blir arrestert, mennesker forsvinner og er til stede på politistasjoner og ved rettsforhandlinger. Gjennom sin tilstedeværelse sørger de for at det er mindre muligheter for at mishandling finner sted, noe som ofte rammer gatebarn.
Svensk Amnesty International nominerte ham i 2013 til Per Anger-prisen, og juryen tildelte Ijeomah den med denne begrunnelsen: «För att i ett sammanhang av brutalt polisvåld och under misshandel, dödshot och mordförsök uthålligt ha kämpat mot kränkningar av de mänskliga rättigheterna särskilt bland fattiga och lågutbildade och för att envist ha arbetat för avskaffande av dödsstraffet».
Panikk
Panikk er et urinstinkt som manifesterer seg som en trang til å rømme når det oppstår en akutt faresituasjon. Det er en plutselig frykt som dominerer og erstatter den rasjonelle tankegangen, og som berører både enkeltindivid og grupper av folk eller dyr. Panikk oppstår typisk i katastrofesituasjoner eller voldelige situasjoner – slik som ved ran, innbrudd, brann og lignende – som kan medføre fare for helsen til den individuelle person eller hele gruppen. Order panikk er avledet fra den greske guden Pan, som det er sagt hadde evnen til å forårsake frykt for ensomme eller åpne plasser.
Mennesker er også sårbare for panikk og det blir ofte sett på som smittsomt i den forstand at en persons panikk ofte kan spre seg til andre folk i nærheten, noe som kan medføre at deler av eller hele grupper handler irrasjonelt. Mennesker har også mulighet til å forhindre eller kontrollere sin egen eller andres panikk ved hjelp av rasjonell tenking eller trening (slik som katastrofeøvelser). Arkitekter eller andre byplanleggere forsøker å ta hensyn til kollektiv panikkoppførsel under design og planlegging. Dette gjøres ofte ved bruk av simulering for å finne den beste måten å lede folk til en nødutgang, for å forhindre trengsel og vill flukt ved en nødsituasjon.
I sosiologien blir ofte forhastede og irrasjonelle handlinger blant en gruppe betegnet som panikk, slik som for eksempel aksjemarkedpanikk. Dette blir gjerne i andre sammenhenger omtalt som hysteri. Panikk blir vanligvis forstått som å være aktive, men meningsløse handlinger (for eksempel at man forsøker å flykte i en vilkårlig retning, eller å uoverveid angripe andre), mens hysteri ofte blir sett på som en mer passiv form (slik som for eksempel å gråte ukontrollert).
Vitenskapen bak håndtering av panikk har funnet viktige anvendelsesområdet i militær og akuttmedisinsk sammenheng verden over.
Mange vidt publiserte tilfeller av dødelig panikk har funnet sted under offentlige tilstelninger.
Planløsningen i Mekka ble i stor utstrekning designet på nytt av saudiarabiske myndigheter i et forsøk på å fjerne hyppig panikk blant pilegrimer i tette grupper, noe som tar livet av gjennomsnittlig 250 pilegrimer hvert år.
Etymologi
«Panikk» kommer fra det greske panikon som betyr «vedrørende Pan». Pan var den greske guden for skog og mark, som var kilden til en mystisk lyd som forårsaket smittsom, grunnløs frykt blant buskap, grupper av folk eller folk som er alene på øde plasser.
Panikk og lovverket
Enkelte anklagede har under rettssaker forsøkt å minske alvorlighetsgraden av en eventuell straff ved å hevde at den utøvde volden ble fremkalt av panikk. Enkelte jurisdiksjoner kan begrense en straff dersom en selvforsvarshandling var urimelig sterk på grunn av en panikkreaksjon.
Panikkfølelsen som kan oppleves blant flyreisende i løpet av de siste minuttene i et kommersielt fly som styrter har dannet basis for flere søksmål i millionklassen mot flyselskaper, basert på det rettslige prinsippet om følelsesmessig lidelse.
Heinkel HD 37
Heinkel HD 37 var et tysk jagerfly.
Prototypen fløy første gang i 1928 under betegnelsen HD 37a. Denne var utstyrt med en BmW VI 7,3Z motor med en ytelsen på 750 hk og to 7,7 mm mitraljøser. Heinkel lyktes ikke å få solgt flytypen i Tyskland, men Sovjetunionen kjøpte lisens for produksjon og 134 fly ble bygget av Sukhoj under betegnelsen I-7.
Svarte
Svarte er et tettsted i Ystad kommune i Skåne län i Sverige. I 2010 hadde tettstedet 902 innbyggere.
Gillingham (Kent)
Gillingham er en by i den enhetlig myndighet Medway i det seremonielle grevskapet Kent, England. Den er en av Medwaybyene, sammen med Chatham og Rochester. I byen omfattes også bosetningene Brompton, Hempstead, Wigmore, Parkwood, Rainham, Rainham Mark and Twydall. Ved folketellingen i 2011 hadde byen en befolkning på 104 157 innbyggere.
Historie
Da normannerne invaderte i 1066 var Gillingham en liten landsby. Vilhelm Erobreren gav den til sin halvbror Odo av Bayeux, som bygde sognekirken viet til evangelisten Markus og reiste et palass for erkebiskopen av Canterbury.
I 1667 seilte en nederlandsk flåte opp elven Medway og steg i land ved Queenborough på Sheppey. De beleiret festningen ved Sheerness, og gikk inn i Gillingham under det som er kjent som raidet ved Medway. Nederlenderne ble etterhvert drevet ut, men hendelsen hadde da allerede sterkt ydmyket den britiske flåten.
Da syvårskrigen brøt ut i 1756 beordret regjeringen straks at marineverftet skulle befestes, og innen 1758 var Chatham Lines konstruert. Forsvarslinjen var drøyt halvannen kilometer lang, og strakk seg over halvøya som verftet ligger på fra Chatham Reach til Gillingham Reach. Batteriene vendte innover mot land for å stanse et angrep fra den siden; fra sjøsiden var det allerede nok kanoner på skipene og på landbatterier til å forsvare verftet.
I 1778 brøt det ut krig med Frankrike igjen, og forsvarsanlegget ble forsterket. Flere fort ble konstruert, både i Gillingham og Rochester. På 1800-tallet ble det anlagt enda flere festninger. Som en følge av denne langvarige byggeaktivteten måtte man skaffe hjem til arbeiderne, og byen New Bromton sprang opp. Den hadde i 1851 omkring 9000 innbyggere, mens Gillingham fortsatt var en liten landsby. Etterhvert ble den gamle landsbyen innlemmet i New Brompton, og hele stedet fikk navnet Gillingham.
I 1919 ble et monument til minne om de falne i den første verdenskrig reist ved forsvarslinjen. Den hvite obelisken er synlig på lang avstand. Enda et monument ble reist etter i 1945, til minne om de falne i andre verdenskrig.
Marineverftet var den viktigste arbeidsgiveren, og da marinebasen ble nedlagt i 1984 førte dette til høy arbeidsledighet i Gillingham. Store deler av verftsområdet er nå et verdensarvsted.
Bente Pedersen
Bente Pedersen (født 22. mars 1961) er norsk forfatter. Hun har skrevet noveller og romaner, i tillegg til serieromaner.
São José da Lapa
São José da Lapa er en kommune i delstaten Minas Gerais i sørøstregionen av Brasil.
Herbjørn Sørebø
Herbjørn Sørebø (født 25. april 1933 i Fjaler, død 29. mars 2003) var en norsk journalist og forfatter.
Liv og virke
Sørebø tok videregående utdannelse ved Firda Landsgymnas (nå Firda vidaregåande skule). I 1952 ble han med i redaksjonen for lokalavisen Firdanytt, etablert av Oddvar Gloppestad. Her publiserte Sørebø noen av sine første dikt. Avisen gikk inn 8. juni 1952 etter 13 utgivelser, men Sørebø hadde lagt grunnlaget for journalistkarrieren som startet som redaksjonssekretær i Norsk Barneblad i 1956. Etter det ble han journalist i den kristne dagsavisa Vårt Land. Sørebø ble ansatt i NRK i 1964, først som stortingsmedarbeider, senere sjef for stortingsredaksjonen. Han var først ansatt i NRK-radio og fra 1972 i TV. Han var sjef i Dagsrevyen fra 1988 til 1990. Fra 1990 var han programdirektør i fri stilling.
Sørebø var i tillegg spaltist i Dag og Tid fra 1975 og til sin død, med over 1300 artikler. På slutten av 1980-tallet var han fast kåsør i Søndagsrevyen. Han ga ut en rekke bøker, både essayistikk, humorbøker, kriminalromaner, noveller og kåserier. Han var også medforfatter av tegneserien Truls og Guri i Norsk Barneblad.
Sørebø skrev sangtekster, blant annet «Skål for kona mi» (melodi: John D. Loudermilk, svensk tekst: Cornelis Vreeswijk), «Per Olsson» (melodi: Cornelis Vreeswijk) (Nor-Disc NOR 110), «Håpet fra Møre» (melodi: Thore Skogmann) (Nor-Disc NOR 114) samt «Hello Dolly» (melodi: Jerry Herman) (Nor-Disc NOR 137). De tre første sangene ble spilt inn av Ivar Medaas i 1965, den fjerde og siste i 1966.
Han er blitt omtalt som «den fremste nynorske mediemannen i sin generasjon» og hadde en rekke verv innen målbevegelsen og norsk språkrøkt. Han var medlem av Norsk språkråd, styreleder i Nynorsk Pressekontor, styremedlem i Det norske teatret og formann i NRKs språkutvalg.
Sørebø pensjonerte seg høsten 2001. Han døde to år senere, i 2003. Samme år ga han ut erindringsboka Medieliv og mottok Kongens fortjenstmedalje i gull.
Hans Bethe
Hans Albrecht Bethe (født 2. juli 1906 i Strassburg, da Tyskland, død 6. mars 2005 i Ithaca, New York, USA) var en tysk-amerikansk fysiker som fikk nobelprisen i fysikk i 1967. Han deltok i utviklingen av atombomben i 1945, men ble senere kritisk til sin virksomhet og var aktiv i anti-atomvåpenarbeid sammen med Albert Einstein.
Bakgrunn
Han tilhørte en familie av fremstående forskere. Ved den nasjonalsosialistiske maktovertakelsen i Tyskland i 1933 mistet han sin stilling ved Eberhard-Karls-Universität Tübingen fordi hans mor var jødisk. Han forlot derfor Tyskland i oktober samme år, og dro i første omgang til Storbritannia, hvor han i årene 1933 - 34 var engasjert ved universitetene i Manchester og Bristol. I 1935 dro han videre til USA.
Ordener og utmerkelser
Bethe ble i 1984 tildelt den tyske ordenen Pour le Mérite für Wissenschaften und Künste.
Stora Herrestad
Stora Herrestad er et tettsted i Ystad kommune i Skåne län i Sverige. I 2010 hadde tettstedet 293 innbyggere. Stora Herrestad ligger mellom Ystad og Tomelilla.
Jonas Schanche Kielland
Jonas Schanche Kielland (født 11. juli 1791 i Stavanger, død 3. juli 1852 i Stavanger) var en norsk handelsmann og politiker. Han var ordfører i Stavanger i 1837-38 og 1841-42.
Han var sønn forretningsmannen Gabriel Schanche Kielland, og tok over handelshuset Jacob Kielland & søn etter sin fars død. Kielland ble i 1820 dansk visekonsul, og i 1821 ble han også britisk og russisk visekonsul. Han var også stortingsrepresentant i 1839.
Han døde på Ledaal i Stavanger 3. juli 1852.
Bogdan Musioł
Bogdan Musiol (født 25. juli 1957 i Świętochłowice i Polen) er en østtysk bobsleighkjører som deltok i de olympiske vinterleker 1980 i Lake Placid, 1984 i Sarajevo, 1988 i Calgary, 1992 i Albertville og 1994 på Lillehammer.
Han vant siden fem sølvmedaljer i de tre neste olympiske vinterleker, i både toer- og firerbob i Sarajevo i 1984 og i Calgary i 1988, og i toerbob i Albertville i 1992.
Musiol ble verdensmester i bobsleigh tre ganger, i firerbob 1978 i Lake Placid, i toerbob 1989 i Cortina d'Ampezzo og i firerbob 1991 i Altenberg.
Bogdan Musiol er far til skihopperen Julian Musiol.
Mann (militær grad)
Mann (tysk for «mann», men her i betydningen «soldat») var en paramilitær grad i de nazistiske organisasjonene Schutzstaffel (SS) og Sturmabteilung (SA) i Tyskland mellom 1925 og 1945. Det var den laveste graden for fulle medlemmer av SS, og den laveste overhodet i SA.
I 1938 endret Waffen-SS gradsbetegnelsen til SS-Schütze, mens man i Allgemeine-SS beholdt Mann. Det var ingen insignier knyttet til graden, men i noen avdelinger bar man et blankt merke på jakkeslaget eller en blank skulderklaff.
I midten av 1930-årene ble den lavere graden SS-Anwärter innført som betegnelse på de som var kandidater til å komme inn i SS. SA hadde ikke en slik grad.
São José da Safira
São José da Safira er en kommune i delstaten Minas Gerais i sørøstregionen av Brasil.
Ingvild Burkey
Ingvild Burkey (født 22. februar 1967) er en norsk forfatter.
Burkey har arbeidet i flere afrikanske land, inkludert Uganda, Sør-Afrika, Rwanda og Zimbabwe. Fra 1997 var hun i tre år menneskerettsobservatør for OSSE i Bosnia, noe som vises igjen i hennes prosatekstsamling Intervju med den hjemvendte helten (2002).
Madagaskar (film)
Madagaskar er en amerikansk animasjonsfilm.
Den ble produsert av DreamWorks og utgitt 27. mai 2005. Filmen er skrevet og regissert av Eric Darnell og Tom McGrath, og produsert av Mireille Soria, Mark Burton, og Billy Frolick.
Blant de originale engelske stemmene i filmen er Chris Rock, Ben Stiller, Jada Pinkett Smith, David Schwimmer, Sacha Baron Cohen, Cedric the Entertainer, og Andy Richter.
Oppfølgerfilmer
I 2008 hadde oppfølgeren Madagaskar 2 premiere.
I 2012 hadde Madagaskar 3: Full rulle i Europa premiere.
Horst Schönau
Horst Schönau (født 2. april 1949), østtysk bobkjører som deltok i de olympiske vinterleker 1976 i Innsbruck og 1980 i Lake Placid.
Schönau vant en olympisk bronsemedalje i bobsleigh under vinter-OL 1980 i Lake Placid. Han var med på det østtyske laget som kom på tredjeplass i firerbob bak et annet østtyskt lag og Sveits. De andre på laget var Roland Wetzig, Detlef Richter og Andreas Kirchner.
Gerhardt ble verdensmester i bobsleigh 1978 i Lake Placid i firerbob.
Detlef Richter
Detlef Richter (født 6. juni 1956), østtysk bobkjører som deltok i de olympiske vinterleker 1980 i Lake Placid og 1988 i Calgary.
Richter vant en olympisk bronsemedalje i bobsleigh under vinter-OL 1980 i Lake Placid. Han var med på det østtyske laget som kom på tredjeplass i firerbob bak et annet østtyskt lag og Sveits. De andre på laget var Roland Wetzig, Horst Schönau og Andreas Kirchner.
Percy Hobart
Percy Cleghorn Stanley Hobart (født 14. juni 1885, død 19. februar 1957) var en britisk ingeniørsoldat, og senere sjef for 79th Armoured Division, under andre verdenskrig. Som generalmajor var han ansvarlig for «spesialstridsvognene» som deltok i invasjonen av Normandie.
Vincent Enyeama
Vincent Enyeama (født 30. august 1982) er en nigeriansk tidligere fotballspiller.
Han var også en del av. Enyeama har spilt for tre andre klubber i sin karriere, Enyimba International og Heartland FC fra Nigeria, Bnei Yehuda og Hapoel Tel-Aviv fra Israel.
Han ble tatt ut til Fotball-VM 2010 i Sør-Afrika.
Ole Helliesen
Ole Helliesen (født 6. juli 1795 i Stavanger, død 9. mars 1884 samme sted) var en norsk stadthauptmann og ordfører i Stavanger i ni år. Helliesen var skipsreder og sønn av skolelærer Ole Helliesen. Han var stortingsrepresentant i 1830.
Hellisen var bror av Henrik Helliesen.
Sövestad
Sövestad er et tettsted i Ystad kommune i Skåne län i Sverige. I 2010 hadde tettstedet 386 innbyggere. Sövestad ligger nord for Ystad.
Kongelig bygningsinspektør
Kongelig bygningsinspektør er en dansk tittel som tildeles arkitekter som arbeider for regenten. Dette innebærer i dagens samfunn den danske stat. Slots- og Ejendomsstyrelsen har ansvaret for å utpeke de kongelige bygningsinspektørene.
Embedet omfatter ikke én, men flere inspektører som har forskjellige danske landsdeler som arbeidsfelt. Det er fem bygningsinspektorater:
Bygningsinspektørene utnevnes for 4 år om gangen. Ved siste utnevnelse i 2008 ble følgende utnevnt:
Inspektørene fører bygningsmessig tilsyn med en vesentlig del av kulturarven i form av statens fredede eiendommer og andre verdifulde statseide bygningsverk i Danmark. I tillegg fungerer de som statens konsulenter i byggesaker som har med landets kirker å gjøre.
Thomas Beck
Thomas Beck (født 5. desember 1899 som Tomas Ludvigsen  i Horten, død 9. september 1963)  var en norsk organist, dirigent og komponist.
B.J. Penn
Jay Dee Penn (født 13. desember 1978 i Kailua, Hawaii), er en amerikansk MMA og BJJ-utøver.
April 2019 ble han gitt besøksforbud t.o.m 2021 mot å oppsøke moren til deres to felles barn etter anklager om flere års fysisk og seksuelt misbruk.
Thomas Beck
Biografi
Thomas Beck studerte klaver, orgel og komposisjon ved Musikkonservatoriet i Oslo og tok organisteksamen i 1926. Han hadde studieopphold  i Leipzig i 1929. Han var organist i Ljan kirke og Klemetsrud kirke fra 1930 til 1963, og fra 1947 var han lektor ved Oslo lærerskole. Fra 1930 til 1955 var han dirigent for Akademisk korforening. Han var også dirigent for Bryn korforening. Han var redaktør av tidsskriftet Tonekunst fra 1928 til 1934.
B.J. Penn
September 2019 offentliggjorde UFC at Penn var blitt løst fra kontrakten.
Thomas Beck
Biografi
Han har en sentral plass i norsk korkomposisjon og viderefører den nasjonale linje i første halvdel av det 20. århundre. «Musikken er preget av en sangbar, flytende linjeføring, der melodikken helst er diatonisk, ofte med djervt harmonisk underlag. Som dirigent for Akademisk korforening i 25 år fikk Thomas Beck en vesentlig betydning for norsk korsang, både med hensyn til stil og repertoar.»
Löderup
Löderup er et tettsted i Ystad kommune i Skåne län i Sverige. I 2010 hadde tettstedet 550 innbyggere.
Noen kilometer lenger sørover langs kysten ligger Löderups strandbad. Den opprinnelige Löderup kommune (i Ingelstads härad), som siden 1927 innbefatteet hoveddelen av Löderup municipalsamhälle (resten tilhørte Hörup kommune), ble i 1952 utvidet med de tidligere kommunene Hörup og Valleberga, hvoretter municipalsamhället ble oppløst ved årsskiftet 1958/59. Löderups kommun ble i 1971 innlemmet i Ystads kommun, og ble dermed overført fra daværende Kristianstads län til Malmöhus län. Stedet fikk jernbaneforbindelse gjennom Ystad-Gärsnäs järnväg (YGJ), som ble åpnet i 1894. I 1905 ble den slått sammen med Gärsnäs-S:t Olofs järnväg (GStOJ) til Ystad-Gärsnäs-S:t Olofs järnväg (YGStOJ, overtatt av staten i 1941 og nedlagt i 1970).
Löderup har blitt kjent blant allmennheten gjennom Henning Mankells kriminalromaner. Hovedpersonen Kurt Wallanders far bor der.
Om sommeren vokser Löderup kraftig, det er nesten like mange gjestesenger som det er innbyggere. I tillegg er det plass til ca. 200 enheter på campingplasser og det er over 300 fritidsboliger.
São José da Varginha
São José da Varginha er en kommune i delstaten Minas Gerais i sørøstregionen av Brasil.
George Webber
George J. Webber (født 1895, død 1950) var en britisk friidrettsutøver som deltok i de olympiske leker 1924 i Paris. Webber vant en olympisk sølvmedalje i friidrett under OL 1924 i Paris. Han var med på det britiske laget som kom på andreplass på 3000 meter lag bak Finland. De andre på laget var Bert MacDonald og Harry Johnston.
Ringsmun
Ringsmun, som noen steder også ble kalt notting, er en gammel vekt- og volumenhet som har blitt benyttet i Skandinavia, herunder også i Norge.
Vektenhet
På Østlandet tidlig på 1600-tallet var en ringsmun og en notting det samme. Den var lik 1/4 remål eller 2 1/4 mark, tilsvarende ca. 0,57875 kg. I resten av landet var det mer vanlig å bruke notting som benevnelse. Vekten har trolig variert ganske mye gjennom tiden.
Volumenhet
En notting ble gjerne inndelt som 1/6 mæle eller 1/24 tønne, tilsvarende ca. 6,08 liter. Volumet kan imidlertid har variert fra ca. 5,4 til 6,75 liter.
Ingvill Skjold Thorkildsen
Ingvill Skjold Thorkildsen (født 17. september 1982) er en norsk forfatter.
Thorkildsen er utdannet skuespiller fra Queen Margareth University College i Edinburgh, Skottland.
Hyllinge
Hyllinge er et tettsted i Åstorp kommune i Skåne län i Sverige. I 2010 hadde tettstedet 2 204 innbyggere.
Provinsen Genova
Provinsen Genova (italiensk Provincia di Genova) var en provins i regionen Liguria i det nordlige Italia. Genova var provinsens hovedstad.
Det var 878,082 innbyggere ved folketellingen i 2001. Arealet var 1,839.
Provinsen Genova ble 1. januar 2015 erstattet av Storbyområdet Genova.
Spektrometer
Spektrometer er et optisk instrument for å dele opp lys i dets spektrum for å kunne analysere hvilke bølgelengder det inneholder. En inngangsspalte behøves når kilden er utbredd. Det innkommende lyset spres ved hjelp av et diffraksjonsgitter eller en prisme. Et spektrometer kan benyttes innen astronomien for å analysere hvilke grunnstoff en stjerne inneholder, eller innen kjemien for å studere grunnstoffets egenskaper.
Mathias Wilhelm Eckhoff
Mathias Wilhelm Eckhoff (født 28. februar 1791 på gården Rustad på Østre Toten, død 27. januar 1871 i Kristiania) var en norsk offiser, amatørmaler og ordfører i Stavanger i 1840. Han var sønn av fylkeslege Ernst Fredrik Eckhoff.
Eckhoff var ridder av St. Olavs Orden og av Sverdordenen.
Gallisk
Gallisk er et eldre keltisk språk som ble snakket i deler av Europa så sent som i Romerrikets tid. I snever forstand er gallisk det språket som ble snakket av keltiske innbyggere i Gallia (moderne Frankrike, Belgia og nordlige Italia). I videre forstand utgjør det varianter av det keltiske språk som ble snakket over det meste av Sentral-Europa («østkeltisk»), deler av Balkan, og Anatolia (galatisk), og som det er antatt var meget beslektet med. Det mer avvikende lepontisk i nordlige Italia har tidvis blitt gruppert under gallisk.
Kinas riksvei 323
Kinas riksvei 323 (G323) løper sørvestover fra Ruijin i provinsen Jiangxi og gjennom Guangdong og Guangxi og ender opp i Lincang i Yunnan, på grensen mot Burma. Den er 2.915 kilometer lang.
Huai Su
Huai Su (forenklet kinesisk: 怀素; tradisjonell kinesisk: 怀素, født 737 i Changsha, død 799) var en buddhistisk munk og kalligraf på Tang-dynastiets tid. Mindre enn ti av hans verk har blitt bevart. Han og Zhang Xu regnes for de viktigste håndskriftkalligrafene i løpet av Tang-dynastiets tid.
Gallisk
Historie
De tidligste kontinentale keltiske nedskrivningene som kan dateres til så tidlig som 500-tallet f.Kr., er leptoniske. De ble funnet i Gallia Cisalpina, og var i form av det etruskiske alfabetet. Nedskrivninger med det greske alfabetet har blitt datert til å være fra 200-tallet f.Kr. Disse ble funnet nær munningene til elven Rhône. Senere nedskrivninger som skriver seg fra romersk gallisk, har stort sett vært skrevet med det latinske alfabetet.
Huai Su
Han ble født i det nåværende Changsha, Hunan. Ikke mye er kjent om hans tidlige liv. Det er mulig at Huai Su var en nevø av dikteren Qian Qi (钱起). Han ble munk i sin barndom.
Det fortelles at han plantet banantrær ved tempelet han holdt til i og at han brukte bladene til å skrive på. Han hadde en trang til å drikke, hvilket virket inn på hans skrivestil.
Gallisk
Tallord
Som man kan forvente etter mange års utvikling, er gallisk mer likt latin enn de moderne keltiske språkene er like romanske språk i dag.
Eksterne lenker
لغة غالية
Ingvill Solberg
Ingvill Solberg (født 20. mai 1974) er en norsk lyriker.
I 2005 ble hun den yngste lyrikeren representert i Dikt i hundre, en bok med «folkets hundre favorittdikt» kåret av Dagbladets lesere.
Dysmeli
Dysmeli er en medfødt tilstand med manglende eller mangelfullt utviklet skjelett i arm(-er) og/eller ben. Det kan være mangler ved en eller begge armer og/eller ett eller begge ben.
De delene av arm/ben som finnes, har ofte avvikende form og størrelse. Deres muskler, sener, blodårer og nervetråder kan være mangelfullt utviklet. Ved tverrgående dysmeli vil alt nedenfor et visst nivå på armen eller benet mangle. Ved langsgående dysmeli vil én eller flere knokler i arm eller ben mangle helt eller delvis. Andre knokler lengre borte fra kroppen kan helt eller delvis være til stede. I de fleste tilfeller er årsaken ukjent, men det finnes noen få typer dysmeli som er arvelige.
Dysmeli opptrer som en del av bildet ved noen sjeldne tilstander som:
På tidlig 1960-tall kom en ny medisin, thalidomid, som ble markedsført som en mild sovemedisin. Den ble blant annet gitt til gravide. Det ble født et antall barn uten armer og/eller ben før man fant sammenhengen mellom medisinbruken og tilstanden. Etter denne saken er det vanlig å være meget tilbakeholdende med å gi medisin til gravide. Det er en relativt kort liste gamle og velkjente substanser som nå gir ved sykdom hos gravide.
Jagst
Jagst er en elv i Baden-Württemberg i Sør-Tyskland. Elven har sitt utspring nær Walxheim i Schwäbische Alb og flyter inn i elven Neckar i Bad Friedrichshall etter 189 kilometer. Jagst renner nesten parallelt med Kocher, derfor er de ofte nevnt som «søskenelver», og det er også grunnen til at begge elver ikke fører mye vann i forhold til deres lengde. Jagst konkurrerer delvis også med Tauber, som renner nord mot Main. De viktigste byene langs elven er Ellwangen, Crailsheim, Möckmühl, hvor møter Jagst sin største sideelv, Seckach, og Bad Friedrichshall.
Presbyacusis
Presbyacusis er aldersrealtert hørselstap. Det er progressivt, symmetrisk og bilateralt (dvs. lik nedgang for begge ører), og mest markant for de høyere frekvensene.
Presbyacusis er en del av aldringsprosessen, og dermed naturlig og irreversibelt. Det kan imidlertid forverres av flere faktorer, som hypertensjon, diabetes og aterosklerose.
Anders Heyerdahl
Anders Heyerdahl (født 29. oktober 1832 i Aurskog, Akershus, død 3. desember 1918) var en norsk komponist, musiker, slektsforsker, folklorist og lokalhistoriker.
Ifølge hans egen sleksthistoriske bok fra 1890 var han sønn av gårdbruker Thorvald Heyerdahl (1801–1881) på Nordre Haneborg i Aurskog og hustru Anne Sofie Andersdatter Haneborg, dattera til bygdas stortingsrepresentant Anders Halvorsen Haneborg (1767–1847). Anders var storebror til ingeniør Halvor Emil Heyerdahl (1840–1917). Han ble gift i 1862 med søskenbarnet Emilie Nicoline Frantzdatter.Blant deres barn var sangerinnen Halfrid. Forøvrig er Halfrid bestemora til jazzsanger Karin Krog (1937). Og han er også grandonkel til arkeologen Thor Heyerdahl (1914–2001).
Han fikk sin tidlige musikkundervisning hos faren, som selv hadde et lite orkester. Siden fikk han en bredere skolering hos Nils Ursin (1800–1862) og sønnen Fredrik Ursin (1825–1990) fra Ullensaker. Omkring 1860 var han elev i harmonilære hos den tyske komponisten Carl Arnold (1794–1873). Fra 1860 til 1862 var han fiolinist i Det norske Theaters orkester (etablert 1850 i Bergen). Han var også i en strykekvartett ledet av Johan Svendsen (1840–1911). Anders jobbet også tidvis som pianostemmer, men fra 1871 drev han hjemgården på Haneborg, men var lenge ufør i beina etter tømmerfløting, og det gikk da mere i genealogi og komposisjon.
Utover sine sonater og danser er han kjent for å ha skrevet ned en mengde viser og slåtter fra heimtraktene i Aurskog, såvel som Valdres og Hallingdal. Organisten og komponisten Ludvig Mathias Lindeman inkluderte flere av Heyerdahls innsamlede stykker som tillegg i sin samling Ældre og nyere norske Fjeldmelodier. Anders Heyerdahls verker er komponert i nasjonalromantisk stil, og til unionsoppløsningen i 1905 komponerte han den patriotiske Norsk Tappenstreg 1905, som straks ble publisert.
Børres Kork
Børres Kork var et punkband fra Hadeland. I Boken Tre grep og sannheten fremlegger nyere forskning at Børres Kork gav ut norges første punksingel i midten av mai 1979. Børres Kork sin singel kom ut på plateselskapet City Records og er uhyre sjelden. Bandet besto av Jan Børre ( eg. Arnfinn Nilsen Arnedal, f.1957 ), gitar, Hans Morten Johannessen, gitar og vokal , Tom Magnussen, bass gitar, og Roger Johannessen ( Hans Mortens yngre bror ), på trommer. Bandet holdt noen lokale konserter, til beundring og inspirasjon for lokale smågutter som ønsket å spille i band, og bidro til at det oppsto flere band på Hadeland. Jan Børre, var en fantastisk gitarist når han hadde dagen, men hans talent ble dessverre skuslet bort, mer eller mindre selvvalgt.
Glatved Brygge
Glatved Brygge er både en stiftelse og et prosjekt for å gjøre Storelva på Ringerike farbar for motoriserte småbåter, fra Tyrifjorden og opp til Hønefossen i Hønefoss, der det er bygd et bryggeanlegg langs elvekanten ved Bilthuggertangen, like på nedsiden av Riddergården og plassen der tidligere Glatvedts Hotel lå på Nordsiden. Grunnarbeidene med å bygge et bryggeanlegg tok til sommeren 2007.
I planene til stiftelsen skal Storelva mudres og merkes, slik at den får en båtled med en minstedybde på 1,5 m. Elvestrekningen er ca. 16 km lang og har en fallhøyde på ca. 4 meter. Ved Busund bru er største høyde 3,5-4 m, avhengig av vannstanden i elva. Disse arbeidene ble ferdigstilt i 2007.
Glatved Brygge er hjemmehavn for MS «Dronning Tyra».
Seve Trophy
Seve Trophy er en golfturnering mellom lag bestående av profesjonelle spillere som representerer Storbritannia og Irland (i politiske ordelag Det forente kongerike Storbritannia og Nord-Irland og Irland) og Det europeiske kontinent. Turneringen ble opprettet i 2000 og arrangeres annethvert år. Den er oppkalt etter Seve Ballesteros, historiens mest suksessrike golfspiller fra fastlandseuropa, som var en av initiativtagerne til turneringen. Han bidro sterkt til Europas suksess i Ryder Cup på 1980- og 90-tallet, og anses som en enestående lagspiller i en hovedsakelig individualistisk sport.
Hver lag velges ut på følgende måte:
Det første alternativet har til hensikt å velge de største stjernene i europeisk golf selv om de sjelden spiller i Europa (i praksis betyr dette at de hovedsakelig spiller på PGA-touren). Det andre alternativet skal favorisere spillere som viser lojalitet til Europatouren, som er en av turneringens sponsorer.
Turneringen spilles i september i de årene det ikke er Ryder Cup. Dette var opprinnelig like år, men fordi Ryder Cup i 2001 ble utsatt på grunn av terrorangrepet 11. september, spilles Seve Trophy nå i odde år. Den arrangeres samme uke som USA, Europas motstandere i Ryder Cup, konkurrerer mot det internasjonale laget i The Presidents Cup. Seve Trophy er en «godkjent spesialturnering» på Europatouren. En uke i tourkalenderen reserveres for turneringen, men premiepengene teller ikke med på pengelisten.
Grunnet en avtale med de franske arrangørene, gikk turneringen i 2009 under navnet The Vivendi Trophy with Seve Ballesteros og i 2011 Vivendi Seve Trophy.
Henrik V av England
Henrik V (født 9. august eller 16. september 1387, død 31. august 1422) var konge av England fra 21. mars 1413 til sin død. Han var sønn av Henrik IV og Mary de Bohun, og ble født i Monmouth i Wales; han var derfor kjent som Harry of Monmouth eller Henry of Monmouth før han ble kronet.
Da han ble født, under Rikard II, var det en annen linje av den kongelige slekt som hadde et sterkere krav på tronen. Da han døde hadde han festet grepet om tronen for sin slektsgren, og han hadde oppnådd det flere generasjoner hadde mislykkes med, nemlig å forene den franske og den engelske tronen i en personalunion.
Tidlige bedrifter
Da Harrys far, Henry Bolingbroke, ble sendt i eksil i 1398 tok Rikard II seg av den tolv år gamle gutten. Året etter styrtet Bolingbroke Rikard, og Harry ble prins av Wales. 10. november 1399 ble tittelen hertug av Lancaster gjenopprettet for ham; han var den tredje som hadde tittelen det året.
Fra oktober 1400 ble Wales administrert i hans navn, og mindre enn tre år senere, i 1403 hadde han kommando over engelske styrker og kjempet mot Harry Hotspur i slaget ved Shrewsbury. Under slaget var han nær ved å falle da han fikk en pil i ansiktet. En vanlig soldat ville ha blitt liggende og dø etter en slik skade, men tronarvingen fikk det beste stell man kunne gi. Den kongelige livlegen fikk i løpet av de neste dagene laget et spesielt redskap for å kunne trekke ut pilspissen uten å gjøre mer skade. Operasjonen lyktes, og de varige arrene ble stående som bevis på hans erfaring på slagmarken.
Maktposisjon og konflikt med Henrik IV
Owain Glyndŵrs walisiske opprør tok opp det meste av prinsens energi fram til 1408. Fra da av begynte han, på grunn av kongens sviktende helse, å ta en større del i styringen av landet. Fra januar 1410 hadde han, sammen med sine onkler Henry og Thomas Beaufort, praktisk talt full kontroll over regjeringen.
Han var uenig med kongen både i innen- og utenrikspolitikk. I november 1411 skjøv kongen derfor prinsen ut av det kongelige rådet. Konflikten mellom far og sønn var av politisk natur, men det er mulig at det i bakgrunnen foregikk et annet spill. Det er sannsynlig at Beaufortbrødrene diskuterte mulighetene for at Henrik IV kunne abdisere, mens deres motstandere åpenlyst forsøkte å bringe prinsen i vanry. Tradisjonen som forteller om prinsens urolige ungdomsår, som senere ble styrket av William Shakespeares fremstilling i skuespillet Kong Henrik V, har kanskje mye av sitt opphav i denne politiske konflikten.
Tiltredelse
Harry etterfulgte sin far den 20. mars 1413. Han hadde da en bred erfaring, og ingen farlige rivaler. De tre hovedproblemene han sto overfor var:
Innenrikspolitikk
Henrik valgte å takle alle tre problemer under ett, og brukte dem til å bygge opp en bredere politikk. Han gjorde det fra første stund klart at han ville styre England som overhode for en forent nasjon, og at han ville legge tidligere problemer bak seg. Samme år som han ble kronet flyttet han Rikard IIs legeme til Westminster Abbey i en storslagen seremoni. Den unge Edmund Mortimer, 5. jarl av March, ble tatt i nåde og arvinger etter dem som hadde mistet titler og eiendommer under Henrik IV fikk gradvis tilbake det som var tatt fra dem.
I forhold til lollardistene var det særlig John Oldcastle han forhandlet med. Han kom ingen vei, og lollardismen var lenge den største indre trusselen i riket. Men i januar 1414 knuste han praktisk talt hele bevegelsen, med godt støtte fra Thomas Arundel, erkebiskop av Canterbury. Med unntak av et mislykket komplott i juli 1415 til fordel for Edmund Mortimer, som involverte Henry Scrope og Richard, jarl av Cambridge, var det ingen seriøse utfordringer mot hans styre.
Utenrikspolitikk
Så snart han hadde kontroll i England kunne han vie seg til utenrikspolitikk.
Unnskyldningen for å starte krigen igjen var kommersielle disputter og den støtte franskmennene hadde gitt til Owain Glyndŵr. Frankrike slet med store organisatoriske problemer, og hadde vanskelig for å sikre freden. Kong Karl VI av Frankrike slet med mentale problemer, og hans eldste sønn viste ikke tegn til å være en lovende tronfølger.
Yukon-Koyukuk Census Area
Yukon-Koyukuk Census Area er et folketellingsområde i den amerikanske delstaten Alaska. Det ligger i de sentrale delene av staten og det grenser mot North Slope Borough i nord, Southeast Fairbanks, Fairbanks North Star Borough og Denali Borough i sørøst, Bethel Census Area i sør og mot Kusilvak Census Area, Nome Census Area og Northwest Arctic Borough i vest. Det har også grense mot Yukon Territory i Canada i øst.
Yukon-Koyukuk ble opprettet som et valgdistrikt i det sentrale Alaska i 1958. Landområdene i nordøst, som opprinnelig var en del av Upper Yukon, og de nordlige delene av Kuskokwim, ble innlemmet i statistikkområdet i 1972. En mindre del av folketellingsområdet ble organisert som Denali Borough i 1990.
Sveising
Sveising er en prosess for å sammenføye materialer ved sammensmelting. Termoplaster og metaller er eksempel på materialer som kan sveises. Sveisingen skjer ved at kontaktflatene på arbeidsstykkene, ofte sammen med et fyllmateriale (sveisetråd eller sveiseelektrode) varmes opp til de smelter, og flyter sammen ved kohesjon.